Priedas Nr. 3

**KANDIDATO NEPRIKLAUSOMUMO DEKLARACIJA**

**[data]**, Vilnius

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, **deklaruoju ir patvirtinu**, kad galiu būti

(vardas ir pavardė)

laikomas nepriklausomu ir manęs nesaisto jokie verslo, giminystės, darbo arba kitokie ryšiai su UAB „Investicijų ir verslo garantijos“ (toliau - Bendrovė), dėl kurių kyla ar gali kilti interesų konfliktas ir kurie gali paveikti nario nuomonę, be kita ko:

1) nesu Bendrovės, į kurią kandidatuoju, vadovas, valdybos narys ar stebėtojų tarybos narys ir paskutinius 5 metus nesu ėjęs tokių pareigų;

2) nesu Bendrovės, į kurią kandidatuoju, darbuotojas ir paskutinius 3 metus nesu ėjęs tokių pareigų;

3) negavau ir per paskutinius 3 metus nesu gavęs reikšmingo papildomo atlyginimo iš tos Bendrovės, į kurią kandidatuoju. Tokiam papildomam atlyginimui priskiriamas ir dalyvavimas akcijų pasirinkimo sandoriuose arba kitokiose nuo veiklos rezultatų priklausančiose užmokesčio sistemose; jam nepriskiriamos pagal pensijų planą nustatytų kompensacijų išmokos (įskaitant atidėtas kompensacijas) už ankstesnį darbą Bendrovėje (su sąlyga, kad tokia išmoka niekaip nesusijusi su vėlesnėmis pareigomis);

4) neturiu daugiau kaip 5 procentus balsų suteikiančių akcijų, taip pat neatstovauju tokiam akcininkui;

5) neturiu ir per praėjusius 3 metus neturėjau svarbių verslo ryšių su Bendrove, į kurią kandidatuoju, nei tiesiogiai, nei kaip turinčio tokius ryšius subjekto partneris, akcininkas, vadovas arba vadovaujantis darbuotojas. Turinčiu verslo ryšių laikytinas subjektas, kuris yra svarbus prekių tiekėjas arba paslaugų teikėjas (įskaitant finansines, teisines ir konsultacines paslaugas), reikšmingas klientas ar organizacija, kuri gauna reikšmingų įmokų iš Bendrovės. Į šiame punkte nurodytą draudimą nepatenka atitinkamo subjekto buvimas Bendrovės finansiniu tarpininku, garantijų gavėju, lengvatinių paskolų gavėju ar Bendrovės administruojamos finansinės paramos gavėju, taip pat nepatenka buvimas šio subjekto partneriu, akcininku, vadovu arba vadovaujančiu darbuotoju;

6) nesu ir per paskutinius 3 metus nesu buvęs audito įmonės, kuri atlieka ar atliko Bendrovės, į kurią kandidatuoju, ir susijusios įmonės auditą, partneriu arba darbuotoju;

7) nesu vadovu arba valdybos nariu kitoje bendrovėje, kurioje Bendrovės vadovas arba valdybos narys (jei visuotinio akcininkų susirinkimo renkamas kolegialus organas - stebėtojų taryba) yra valdybos arba stebėtojų tarybos narys, taip pat neturiu kitų reikšmingų ryšių su Bendrovės vadovu arba valdybos nariais, kurie atsiranda jiems dalyvaujant kitų bendrovių arba organų veikloje;

8) nesu ėjęs Bendrovės ir (ar) susijusios įmonės kolegialaus organo nario pareigų ilgiau kaip 12 metų;

9) nesu Bendrovės vadovo arba 1 - 8 papunkčiuose nurodytų asmenų artimasis šeimos narys (artimuoju šeimos nariu laikytinas sutuoktinis (sugyventinis), vaikai (įvaikiai) ir tėvai (įtėviai), sutuoktinio (sugyventinio) tėvai (įtėviai);

10) nesu valstybės tarnautojas, pareigūnas arba valstybei atstovaujančios institucijos darbuotojas;

11) nėra kitų aplinkybių, dėl kurių yra arba gali kilti mano arba mano artimojo šeimos nario (kaip jis apibrėžtas 9 papunktyje) ir Bendrovės interesų konfliktas.

Atsiradus bet kokioms aplinkybėms, kurios prieštarautų aukščiau nurodytiems nepriklausomumo reikalavimams, įsipareigoju nedelsiant raštu apie jas informuoti UAB „Kofinansavimas“ valdybą ir UAB „Investicijų ir verslo garantijos“ vadovą, kuris įgyvendina UAB „Kofinansavimas“ visuotinio akcininkų susirinkimo funkcijas.

Kandidatas \* \_\_\_\_\_\_\_\_\_\_\_\_\_\_

(vardas ir pavardė) (parašas)

*\* prašymas gali būti pasirašomas ir el. parašu.*